குறிப்பாக, பா.ம.க. இளைஞர் அணித் தலைவர் அன்புமணி ராமதாஸ் இதை வரவேற்றார். இதுகுறித்து அவர் வெளியிட்ட அறிக்கையில், “தஷ்வந்துக்குத் தூக்குத் தண்டனை விதித்து செங்கல்பட்டு மகளிர் நீதிமன்றம் தீர்ப்பு அளித்திருக்கிறது. இந்தத் தீர்ப்பு மிகவும் சரியானதும், வரவேற்கத்தக்கதுமாகும். தஷ்வந்த் செய்த செயலை நினைத்துப் பார்க்கவே நெஞ்சம் பதைக்கிறது. தாயின் சகோதரனாகவோ, தந்தையின் நண்பனாகவோ நினைத்து நம்பிவந்த பால்மணம் மாறாத ஆறு வயது சிறுமியைச் சீரழித்து, சிதைத்த கொடிய பாவியை மன்னிப்பதோ, குறைந்த தண்டனையுடன் விடுவிப்பதோ நீதியாக இருக்காது என்பதுதான் அனைவரின் எதிர்பார்ப்பாக இருந்தது. அந்த எதிர்பார்ப்பைச் சட்டப்படி நீதிமன்றம் நிறைவேற்றியிருக்கிறது” என்று தெரிவித்திருந்தார்.